[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 22.6.2009 г.

COM(2009)312 окончателен

2007/0197/COD

СТАНОВИЩЕ НА КОМИСИЯТА

в съответствие с член 251, параграф 2, алинея трета, буква в) от Договора за ЕО, по измененията на Европейския парламент на Общата позиция на Съвета относно Предложението за Регламент на Европейския парламент и на Съвета за създаването на Агенция за сътрудничество между енергийните регулатори

ИЗМЕНЯЩО ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

СТАНОВИЩЕ НА КОМИСИЯТА

в съответствие с член 251, параграф 2, алинея трета, буква в) от Договора за ЕО, по измененията на Европейския парламент на Общата позиция на Съвета относно Предложението за Регламент на Европейския парламент и на Съвета за създаването на Агенция за сътрудничество между енергийните регулатори

1. Контекст

Процедура

Предложението е предадено на Европейския парламент и Съвета (документ COM(2007) 530 — 2007/0197/COD) на: | 19.9.2007 г. |

Становище на Европейския икономически и социален комитет, предоставено на: | 22.4.2008 г. |

Становище на Комитета на регионите, предоставено на: | 10.4.2008 г. |

Становище на Европейския парламент (на първо четене), предоставено на: | 18.6.2008 г. |

Обща позиция, приета с единодушие на: | 9.1.2009 г. |

Становище на Европейския парламент (второ четене) | 22.4.2009 г. |

2. Цел на Предложението на Комисията

Предложението е част от третия законодателен пакет от документи за вътрешен в рамките на ЕС пазар за природен газ и електроенергия („трети пакет от документи“), който включва две директиви и три регламента.

Основната цел на пакета от документи е да бъде въведена регулаторна рамка, необходима за цялостно реално отваряне на пазара и за създаване на единен европейски пазар за природен газ и електроенергия, в интерес на гражданите и на промишлеността в Европейския съюз. Това ще допринесе за поддържане на възможно най-ниски цени и ще подобри стандарта на услугите и сигурността на доставките.

Всичко това се постига чрез следните основни мерки:

- по-ефективен регулаторен надзор от независими национални регулатори;

- създаване на Агенция, която да осигури ефективно сътрудничество между националните регулатори и да взема решения по всички съответни трансгранични въпроси;

- задължително сътрудничество между мрежовите оператори, с цел да бъдат хармонизирани всички правила, свързани с преноса на енергия в Европа, и да се координира инвестиционното планиране;

- реално организационно отделяне на производството от преноса на енергия, така че да се елиминират всички конфликти на интереси, да се стимулират инвестициите в мрежите и да се предотвратява всяко дискриминационно поведение;

- по-голяма прозрачност и по-добро функциониране на пазара на дребно;

- по-голяма солидарност и регионално сътрудничество между държавите-членки, което ще гарантира по-голяма сигурност на доставките.

3. Коментар на Комисията

3.1 Общ коментар

На своята пленарна сесия на 22 април 2009 г., Европейският парламент прие компромисен пакет от документи, който бе съгласуван със Съвета с оглед постигането на споразумение на второ четене.

Тези изменения засягат основно:

Правомощията на Агенцията относно:

- Мониторинг на напредъка на изпълнението на проекти за изграждане на междусистемни преносни връзки;

- Принос за прилагането на Насоките за трансевропейски електроенергийни мрежи (TEN-E guidelines);

- Мониторинг на правомощията във връзка с вътрешните пазари за електроенергия и природен газ — относно цените на едро и дребно, относно достъпа до мрежата и, по-специално, относно спазването на потребителските права.

Организационната структура на Агенцията, както следва:

- Два члена на Управителния съвет да бъдат назначавани от Европейския парламент, два члена — от Комисията, и пет члена — от Съвета;

- Европейският парламент може да кани Председателя на Съвета на регулаторите да направи изявление пред компетентен комитет.

Комисията приема компромисния пакет от документи, тъй като той съответства на общата цел и на основните характеристики на Предложението.

3.2 Изменено Предложение

В съответствие с член 250, параграф 2 от Договора за ЕО, Комисията изменя Предложението си по гореописания начин.